
	Comisia juridică, de disciplină şi imunităţi
Nr. 31/293/12.04.2006










PL.X. 172/15.03.2006

RAPORT COMUN
asupra proiectului de Lege privind aprobarea Ordonanţei Guvernului nr.8/2006 
pentru completarea Ordonanţei Guvernului nr.2/2001 privind regimul juridic al contravenţiilor 
1. În conformitate cu prevederile art.95 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor şi Comisia juridică, de disciplină şi imunităţi au fost sesizate în fond, în vederea examinării şi întocmirii raportului, cu proiectul de Lege privind aprobarea Ordonanţei Guvernului nr.8/2006 pentru completarea Ordonanţei Guvernului nr.2/2001 privind regimul juridic al contravenţiilor, prin adresa nr. PL.X. 172/15.03.2006.

Prin  Ordonanţa Guvernului nr.8/2006 se introduce „Ghişeul Virtual de Plăţi” în scopul îmbunătăţirii relaţiei cetăţeanului cu structurile administraţiei publice la nivel central şi local, prin asigurarea unei modalităţi rapide de plată a debitelor către stat.
Consiliul Legislativ, cu adresa nr. 69/18.01.2006 avizează favorabil proiectul de ordonanţă.

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, prin avizul 26/767/22.03.2006.

Comisia pentru buget, finanţe şi bănci a avizat favorabil proiectul de lege cu avizul nr.151/27.03.2006.

Examinarea proiectului de lege a avut loc în şedinţa comună a celor două comisii reunite în data de 12.04.2006.
2. Proiectul de lege face parte din categoria legilor ordinare.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Aurel Neţin (Ministerul Comunicaţiilor şi Tehnologiei Informaţiei).

4. La lucrările comisiilor reunite din 12.04.2006 au fost prezenţi 11 deputaţi din totalul de 14 membri ai Comisiei pentru Tehnologia Informaţiei şi Comunicaţiilor şi 17 deputaţi din totalul de 25 membri ai Comisiei juridice, de disciplină şi imunităţi. Raportul a fost adoptat cu unanimitate de voturi a membrilor prezenţi.

În urma examinării proiectului de lege şi a amendamentelor depuse, membrii Comisiei au hotărât adoptarea proiectului de lege, cu modificări.

5. Propunerea legislativă a fost adoptată de Senat în şedinţa din 9 martie 2006.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, Comisia propune admiterea cu modificări a proiectului de lege.

PREŞEDINTE,








PREŞEDINTE,


dr. Varujan Pambuccian



 



Sergiu Andon
SECRETAR,









SECRETAR,


Valeriu Alexandru Ungureanu






George Băeşu
I. Amendamente admise

În urma dezbaterii, Comisiile propun admiterea proiectului de lege cu următoarele amendamente:
	Nr.

crt.
	Text ordonanţă
	Text Senat
	Text propus de Comisii
(autorul amendamentului)
	Motivarea amendamentelor propuse

	
	Ordonanţă pentru completarea Ordonanţei Guvernului nr.2/2001 privind regimul juridic al contravenţiilor
	Lege privind aprobarea Ordonanţei Guvernului nr.8/2006 pentru completarea Ordonanţei Guvernului nr.2/2001 privind regimul juridic al contravenţiilor
	nemodificat
	

	
	Art. I. – Ordonanţa Guvernului nr. 2/2001 privind regimul juridic al contravenţiilor, publicată în Monitorul Oficial al României, Partea I, nr. 410 din 25 iulie 2001, aprobată cu modificări şi completări prin Legea  nr. 180/2002, cu modificările şi completările ulterioare, se completează după cum urmează:
	Articol unic. – Se aprobă Ordonanţa Guvernului nr.8 din 19 ianuarie 2006 pentru completarea Ordonanţei Guvernului nr.2/2001 privind regimul juridic al contravenţiilor, adoptată în temeiul art. 1 pct.II.1 din Legea nr. 404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr. 78 din 27 ianuarie 2006.
	Articol unic. – Se aprobă Ordonanţa Guvernului nr.8 din 19 ianuarie 2006 pentru completarea Ordonanţei Guvernului nr.2/2001 privind regimul juridic al contravenţiilor, adoptată în temeiul art. 1 pct.II.1 din Legea nr. 404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr. 78 din 27 ianuarie 2006, cu următoarele modificări:
	

	1.
	1. După alineatul (2) al articolului 28 se introduce un nou alineat, alineatul (3), cu următorul cuprins: 

„(3) Amenzile contravenţionale pot fi achitate şi prin intermediul instrumentelor de plată electronică în cadrul Ghişeului virtual de plăţi. În acest caz:

a) achitarea unei amenzi contravenţionale se dovedeşte prin prezentarea extrasului de cont al plătitorului sau a dovezii de plată emise de Ghişeul virtual de plăţi, aceasta specificând data şi ora efectuării plăţii;

b) se elimină obligativitatea pentru plătitor de a preda o copie de pe extrasul de cont sau de pe dovada de plată emisă de Ghişeul virtual de plăţi către agentul constatator sau organul din care acesta face parte.”
	
	1. După alineatul (2) al articolului 28 se introduce un nou alineat, alineatul (3), cu următorul cuprins: 

„(3) Amenzile contravenţionale pot fi achitate şi prin intermediul instrumentelor de plată electronică în cadrul Ghişeului virtual de plăţi. Organizarea acestei modalităţi de plată şi modul de funcţionare al sistemului informatic aferent vor fi stabilite prin ordin comun al ministrului justiţiei, ministrului finanţelor publice şi ministrului comunicaţiilor şi tehnologiei informaţiei. În acest caz:

a) achitarea unei amenzi contravenţionale se dovedeşte prin prezentarea extrasului de cont al plătitorului sau a dovezii de plată emise de Ghişeul virtual de plăţi, aceasta specificând data şi ora efectuării plăţii;

b) se elimină obligativitatea pentru plătitor de a preda o copie de pe extrasul de cont sau de pe dovada de plată emisă de Ghişeul virtual de plăţi către agentul constatator sau organul din care acesta face parte.”
(Autori: Deputaţi Sergiu Andon, Varujan Pambuccian)
	Ordonanţa nu conţine prevederi referitoare la organizarea şi funcţionarea Ghişeului virtual de plăţi, ceea ce va putea fi realizat prin ordinul comun al celor trei miniştri. 

	
	2. După articolul 50 se introduce un nou articol, articolul 501, cu următorul cuprins:

„Art. 501. – Achitarea amenzilor contravenţionale prin intermediul instrumentelor de plată electronică în cadrul Ghişeului virtual de plăţi se va face eşalonat, pentru toate categoriile de amenzi contravenţionale, pe măsura implementării acestor servicii.”
	
	nemodificat
	

	
	Art. II. – Prezenta ordonanţă intră în vigoare la 3 zile de la publicarea în Monitorul Oficial al României, Partea I. 
	
	nemodificat

